ના સુત્રો જણાવે છે કે, શહેરમાં ૧૦૦ જેટલા તળાવો આવેલા છે જે પૈકી સરખેજ, રામોલ જેવા વિસ્તારોમાં તો આઠ-આઠ જેટલા તળાવો આવેલા છે પણ આ તળાવોમાં વરસાદની સિઝનમાં વરસાદી પાણીનો સંગ્રહ થઇ શકતો નથી કેમ કે, તળાવો સુધી પહોંચતાં વરસાદી પાણીને અવરોધતાં ગેરકાયદે બાંધકામો થઇ ચૂક્યા છે બીજી તરફ ઔડા દ્વારા ૨૦૦૭ પહેલા વસ્ત્રાપુર, મલાલ, ગોતા, આરસી ટેકનીકલ, મેમનગર સહિતના તળાવોનું ડેવલપમેન્ટ કરવામાં આવ્યું હતુ તે વખતે ૧૦૦ કરોડનો લેક લીંન્કીંગ પ્રોજેક્ટ પણ મુકવામાં આવ્યો હતો પણ તળાવોના બ્યુટીફિકેશન પાછળ એટલું ધ્યાન આપવામાં આવ્યું હતુ કે, તળાવોની વરસાદી પાણી સંગ્રહ કરવાની ક્ષમતા ઘટી છે તે વધારવાની દિશામાં વિચાર કરાયો ન હતો જેથી વસ્ત્રાપુર જેવા તળાવ તો માત્ર ચોમાસામાં ભરાય છે નહીં તો કોઇ વીવીઆઇપી આવવાના હોય ત્યારે નર્મદાના પાણીથી ભરવા પડે છે.